Tegemine on lihtne: malmpatta tilk õli, mõned küüslauguküüned, hakkliha pruunistuma. Maitsestada võib igaüks oma soovi järgi erinevate piprasegudega, meil läks seekord muuhulgas pool teelusikatäit tšillit. Seejärel kapsaribad peale, pool klaasi vett kah ja ahju hauduma. Kui kapsas juba kokku tõmmanud ja klaasjaks muutunud, kallata peale riis ning hautada veel mõnda aega. Kui riis juba üsna pehme,  kallata peale kohvikoor ja lasta läbi kuumeneda, mitte aga enam keema tõusta.